Liturgy fan ‘e Fryske tsjinst op 28 juny 2026 yn ‘e Doarpstsjerke
Foargonger: ds. Jan Wielenga, Hallum
Oargel: Oebele Dijkstra
Alderling: Alida Oegema
Lektor: Rikus van der Es
Oargelmuzyk

Wolkom en meidielings

Sjonge:    Liet 146: 1, 2 en 3
	
Halleluja, lit my sjonge, 
sjonge hiel myn libben lang!
	‘k Wol de Hear mei hert en tonge 
earje yn myn blide sang.
	Oant myn lêste sucht fergiet 
sjong ik Him myn psalm en liet.
	
Sykje_it net by hege mannen, 
hâldt it net op minske bern. 
Al har dryste_en drege plannen 
is gjin spoar mear fan te sjen. 
En har gloarje sinkt yn ’t neat, 
as har stof ta de_ierde keart.


Lokkich hy dy’t syn betrouwen 
op de God fan Jakob set; 
dy’t syn hope doart te bouwen 
op de Hear mei hiel syn hert, 
op de skepper fan ‘e wrâld, 
dy’t syn wurd foar ivich hâldt.

Stil gebed en begjinwurden

Sjonge:    Lied 146: 5
				Ja, ús God is fol ûnferming, 
Hy jout wees en widdo brea, 
nimt de frjemdling yn beskerming, 
mar foar kweaden wankt de dea. 
Sion, sjong it as alear: 
ivich kening is de Hear!		

Drompelgebed en kyrie

Sjonge as gloaria:    Lied 305
	
Alle eare, alle gloarje 
jildt ús God, de Trije-yn-ien!
	Wol ek hjoed de frede fiere 
dy’t Hy bringt yn ús bestean.
God fan ljocht, dy’t ús socht, 
wês yn leafde_ús tagedien!

Alle eare, alle gloarje 
jildt de erfgenamt, de Soan!
Hy jout ús in nije namme, 
syn genede bliuwt aloan.
Ljocht út ljocht, dat ús socht, 
stek ús mei jo strielen oan!


Alle eare, alle gloarje 
jildt de Geast dy’t libben bringt, 
dy’t de ienheid yn ús azemt, 
flam dy’t ús betrouwen skinkt.
Kom ús oer, leafde fjoer, 
dat ús lofliet ivich klinkt!

Gebed by de iepening fan it Wurd

Ynliedend wurd

Lêze:    Gen.4: 1-16
1De minske hie mienskip mei syn frou Eva en hja waard swier en krige Kaïn. Doe sei se: Mei help fan de Heare haw ik in man krige. 2Fierders krige se syn broer Abel. Abel waard skieppehoeder en Kaïn bouboer.
3Nei ferrin fan tiid brocht Kaïn de Heare in offer fan ’e fruchten fan it lân. 4Abel fan syn kant brocht fan ’e earstelingen fan syn lytsfee, te witten fan ’e bêsten dêrfan. No seach de Heare nei Abel en syn offer om, 5mar Kaïn en syn offer seach Er net nei om. Dat Kaïn waard tige lilk en hâlde de holle foardel. 6Doe sei de Heare tsjin Kaïn: Wêrom bist lilk en wêrom hâldst de holle foardel? 7Is it net sa, dat ast it goede dochst, datst dan de holle wer opstekke kinst? Mar ast it goede net dochst, dan leit de sûnde by dy op ’e loer. Syn begearte giet nei dy út, mar do, do silst him oer kinne.
8Mar Kaïn sei tsjin syn broer Abel: Lit ús in eintsje rinne. En doe’t se yn it fjild wienen, kaam Kaïn op Abel ta en sloech him dea. 9Doe sei de Heare tsjin Kaïn: Wêr is dyn broer Abel? Hy sei: Wit ik net! Moat ik soms op myn broer passe? 10Mar Hy sei: Wat hast dien? Hark! it bloed fan dyn broer skreaut My ta út ’e grûn wei. 11No dan, ferflokt biste, fuortband fan ’e grûn, dy’t de mûle opdien hat om it bloed fan dyn broer út dyn hân op te nimmen. 12Ast de grûn beärbeidest, sil dy dij net langer syn frucht dwaan. Dwelmje en doarmje silst oer de ierde. 13Kaïn sei tsjin de Heare: Myn straf is te swier om te dragen. 14Sjoch, Jo hawwe my hjoed ferdreaun fan ’e ierdboaiem en foar jo each moat ik my ferskûlje. Dwelmje en doarmje moat ik oer de ierde en wa’t my mar treft, dy sil my deaslaan. 15Mar de Heare sei tsjin him: Nee, elk dy’t Kaïn deadet, sil dêr sândûbeld foar boetsje. Doe joech de Heare Kaïn in teken, dat gjinien dy’t him trof, him deaslaan soe. 16Sa gong Kaïn fuort, by de Heare wei. Hy sette him nei wenjen yn it lân Nod, east fan Eden.

Sjonge:    Lied 1010: 1 en 4


O Hear, wol frede skinke, 
de wrâld is yn gefjocht.
	Hoe moai de wurde klinke, 
de sterkste nimt it rjocht. 
	It ûnrjocht slacht op ierde 
rûnom foar master op, 
ferlern giet elke wearde, 
o Heare, hear ús rop.

O Hear, wol frede skinke, 
bekear ús fûle hert.
Lit ús jo leafde_oertinke 
en brek ús blyn ferset.
Lit mûle_en hân har foegje 
nei jo gerochtichheid 
en fan jo frede tsûgje: 
dy frede wint it pleit.


Lêze:    1 Joh.3: 11-19 en 23
11Want dit is it boadskip dat jimme fan it begjin ôf heard hawwe, dat wy inoar leafhawwe sille. 12Wy meie net wêze lykas Kaïn dy’t in bern fan ’e kweade wie en syn broer fermoarde. En wêrom fermoarde er him? Omdat syn dieden ferkeard wienen en dy fan syn broer rjochtfeardich. 13It moat jimme gjin nij dwaan, bruorren, as de minsken jimme haatsje. 14Wy witte, dat wy út ’e dea wei oergien binne nei it libben ta, omdat wy de bruorren leafhawwe. Dy’t net leafhat is noch altiten yn ’e dea. 15Elk dy’t syn broer hatet, is in moardner, en jimme witte dat yn in moardner it ivige libben net bliuwe kin. 16Sa hawwe wy leard, wat leafde is: trochdat Jezus syn libben foar ús weijûn hat. Ek wy hawwe de plicht, ús libben foar de bruorren wei te jaan. 17As in minske in goed bestean hat en sjocht dat syn broer der tige krap by sit, en hy lûkt him der neat fan oan, wennet Gods leafde dan noch wol yn him? 18Berntsjes, lit ús net leafhawwe mei wurden, mei de mûle, mar echt, mei de die. 19Dêr sille wy oan witte, dat wy by de wierheid hearre, en dan meie wy foar God ús hert ta rêst bringe.  
23Dit is syn gebod, dat wy oan syn Soan Jezus Kristus leauwe sille en inoar leafhawwe lykas Hy ús opdroegen hat. 

Sjonge:    Lied 568a  (3x)
	Ubi caritas et amor, 
ubi caritas, Deus ibi est

Preek

Sjonge:    Lied 838: 1, 3 en 4
	
O grutte God, de leafde sels, 
o Heit op wa’t wy bouwe, 
kom yn ús hert, dat wy ússels 
yn leafde oan Jo jouwe.
Meitsje_ús it ljocht fan dizze wrâld 
en foar de ierde sâltsjend sâlt.
Lit ús jo wurden sizze,  
jo wierheid iepen lizze.

Lear ús de godlik-wize wet 
fan leafde te bewarjen, 
dat wy net yn it tizelnet 
fan striid en skeel bedarje.
Lis op ús lippen ’t âlde wurd 
dat op jo bân mei minsken tsjut.
Doch troch ús dwaan en litten 
jo hearlik wurk te witten.


Jo grutte leafde gie ús foar; 
haw tank foar Kristus’ kommen.
Wy hawwe doe’t Er iensum stoar 
syn djipste wurd fernommen.
Noch klinkt dat wurd fan frede_en rjocht, 
it wurdt rûnom ta dieden brocht, 
dêr’t minsken breklik stribje, 
mar út jo leafde libje.


Gebeden 
· Tank- en foarbeden
· Stil gebed
· Sjonge:    God fan fier en hein ús Heit  (Tuskentiden 229)

1. 
2. God fan fier en hein ús Heit, 
dat wy hilligje jo namme, 
ûnder ús sa faak ûntwijd, 
troch jo eigen bern beskamme,

3. Bûch de folken nei jo wet, 
lit jo ryk op ierde komme.
Byn jo wil ús op it hert 
en wy sykhelje ferromme.

4. 
5. Jou ús hjoed ús deistich brea 
en ferjou wat wy misdiene, 
sa’t ek wy ferjûn ha, Hear, 
al dy’t  skuldich foar ús stiene.

6. Lit oer ús gjin neare nacht, 
lied ús net yn blyn begearen. 
Binne wy yn duvels macht, 
Hear ferlos ús fan ‘e kweade.

7. 
8. God fan fier en hein ús Heit, 
wûnder heimnis is jo name, 
grut yn krêft en hearlikheid, 
oant yn alle tiden. Amen.

Kollekte

Sjonge:    Liet 418: 1, 2 en 3
	
God, skink ús de moed 
ticht by Jo te bliuwen, 
dan sil neat ús hjoed 
útinoarren driuwe.
Jo sill’ dei oan dei 
oer ús gongen weitsje, 
skriemen en ek laitsjen 
draacht jo seine mei.

Wa’t dat priuwe mei 
siket nije wegen, 
seine bringt ús nei 
dy’t om frede freegje.
Jo geskink wurdt mear 
as wy harkje kinne 
en meidielsum binne, 
fruchtber yn ‘e Hear.


Frede , mei de died, 
jouw’ Jo ús yn hannen, 
dat wy dy as sied 
drage troch de lannen, 
siedzjend dei oan dei, 
siedzjend yn it brede, 
oant ús hert yn frede 
by Jo rêste mei.


Seine
Sjonge:    Amen, amen, amen.

Oargelmuzyk

